b"\n_START_ARTICLE_\nHayao Miyazaki\n_START_SECTION_\nFilm\n_START_PARAGRAPH_\nI 1965 under arbejdet p\xc3\xa5 Gulliver's Travels Beyond the Moon, mens Miazaki stadig arbejdede som in-betweener, mente han ikke at den originale slutning var god nok. Derfor foreslog han en anden slutning, som endte med at blive brugt._NEWLINE_I 1968 spillede Miyazaki en vigtig rolle som chief animator og concept artist i filmen Hols: Prince of the Sun, en anime som blev anset som en meget vigtig tegnefilm fordi den br\xc3\xb8d med Disney-traditionen indenfor tegnefilm. Instrukt\xc3\xb8ren Isao Takahata, blev en meget n\xc3\xa6r samarbejdspartner i \xc3\xa5rene fremover._NEWLINE_Miyazakis f\xc3\xb8rste film som instrukt\xc3\xb8r blev The Castle of Cagliostro i 1979. Filmen var en del af adventure/comedy franchisen Lupin III_NEWLINE_Miyazaki instruerede sin anden film i 1984; det episke eventyr Nausica\xc3\xa4 of the Valley of the Wind, som lagde fundamentet til hans senere film med temaer som milj\xc3\xb8et, mangel p\xc3\xa5 skurke i traditionel forstand, og hans fascination af luftfart. Det var den f\xc3\xb8rste film, han b\xc3\xa5de instruerede og skrev. Filmen er baseret p\xc3\xa5 en manga, skrevet af ham selv to \xc3\xa5r tidligere. Efter filmen blev en stor succes stiftede han sammen med Isao Takahata selskabet Studio Ghibli._NEWLINE_Miyazaki opn\xc3\xa5ede mere anerkendelse med de 3 f\xc3\xb8rste film hos Studio Ghibli_NEWLINE_Laputa: The Castle in the Sky fra 1986 handler om 2 for\xc3\xa6ldrel\xc3\xb8se b\xc3\xb8rn der leder efter en magisk flyvende \xc3\xb8._NEWLINE_Min nabo Totoro fra 1988 er et eventyr om 2 piger og et magisk dyr._NEWLINE_Kiki's Delivery Service handler om en teenage-heks, der skal klare sig selv i storbyen._NEWLINE_I 1992 gik Miyazaki i den modsatte retning med hovedpersonen i filmen Porco Rosso, der i denne film er en voksen mand, en antifascistisk pilot transformeret til en antropomorfisk gris. Ogs\xc3\xa5 denne film er en eventyrfilm. Den foreg\xc3\xa5r i Italien i 1920'erne i et parallel-univers; et omr\xc3\xa5de med dus\xc3\xb8rj\xc3\xa6gere, piloter og luftpirater i luftdueller. Nogle ser denne film som et selvportr\xc3\xa6t af Miyazaki._NEWLINE_Miyazaki n\xc3\xa6ste film kom 5 \xc3\xa5r senere i 1997. Det er den film, der af mange bliver anset som hans bedste, Princess Mononoke. Denne film handler om kampen mellem naturens \xc3\xa5nder og det tidlige industri-samfund. I Japan blev filmen den mest indtjenende film gennem tiderne, indtil Titanic slog rekorden. Efter filmen besluttede Miyazaki sig for at g\xc3\xa5 p\xc3\xa5 pension som instrukt\xc3\xb8r._NEWLINE_Den selvvalgte pension stoppede efter en ferie med nogle venner, hvor deres datter blev inspirationen til Chihiro I filmen Chihiro og heksene. Det er en historie, der handler om om pige der skal klare sig selv i en \xc3\xa5ndeverden, efter at hendes for\xc3\xa6ldre er forvandlet til grise. Hun f\xc3\xa5r et arbejde p\xc3\xa5 en badeanstalt, hvor hun skal betjene guder og \xc3\xa5nder. Filmen blev den mest sete film i biograferne i Japan nogensinde, og dermed slog Titanic\xc2\xb4s indtjeningsrekord i Japan._NEWLINE_Filmen vandt adskillige priser, deriblandt Guldbj\xc3\xb8rnen og en Oscar for bedste animationsfilm \xe2\x80\x93 som den f\xc3\xb8rste anime. Filmen kom ogs\xc3\xa5 op i de danske biografer som den f\xc3\xb8rste af hans film._NEWLINE_Ved Venedig Film Festival i 2004 fik Det levende slot premiere, en film baseret p\xc3\xa5 en bog af Diana Wynne Jones. Det var en film, som skulle have v\xc3\xa6ret instrueret af Mamoru Hosoda, men da han forlod projektet stod Miyazaki igen ved roret. I Japan blev den en stor \xc3\xb8konomisk succes, ligesom de foreg\xc3\xa5ende. I 2005 fik filmen generel premiere i den vestlige verden og som Chihiro og heksene kom ogs\xc3\xa5 denne film i de danske biografer._NEWLINE_I 2008 udkom Ponyo p\xc3\xa5 klippen ved havet. Filmen handler om den 5-\xc3\xa5rige dreng Sosuke, som bliver gode venner med en guldfisk, han kalder Ponyo. Ponyo \xc3\xb8nsker br\xc3\xa6ndende at blive et menneske, men hendes far, som er troldmand i havet, g\xc3\xb8r alt for at undg\xc3\xa5 det. Det kunne godt se ud som om, at Hayao Miyazaki har f\xc3\xa5et inspiration of H. C. Andersens Den lille havfrue. _NEWLINE_2010 blev \xc3\xa5ret, hvor filmen Ariettys hemmelige verden fik premiere. I 2011 kom filmen Op p\xc3\xa5 valmuebakken, og som den sidste kom i 2013 Vinden rejser sig, som havde premiere i Danmark i starten af 2014. Den nu 73-\xc3\xa5rige Miyazaki erkl\xc3\xa6rede N\xc3\xa5r vinden rejser sig for sin sidste film. Filmen skiller sig ud fra de andre ved at v\xc3\xa6re en biografisk fort\xc3\xa6lling om den dygtige japanske flydesigner Jiro Horikoshi. Den handler om Jiros passion for fly, hans arbejde p\xc3\xa5 en af Japans f\xc3\xb8rende flyfabrikker, hvor han bliver ansat i 1927, og ikke mindst han k\xc3\xa6rlighed til den tuberkulose-syge Nahoko."